محمد احمد المصرى او المعروف بأبو لمعة المصرى (1 فبراير 1924 الزقازيق, مصر - 4 مايو 2003 ) كان ممثل مصرى كوميدى معروف بدور ابو لمعة فى الافلام المصرية , كون مع الممثل فؤاد راتب المعروف بالخواجه بيجو ثنائى مشهور ومحبوب بين الناس وكان واحد من افراد فرقة ساعة لقلبك. واخد بكالوريوس الفنون التطبيقية ثم دبلوم معهد التربية للمعلمين 1949 واشتغل مدرس وبعدها ناظر للمدرسة السعيدية وبعدها مسئول كبير بوزارة التربية والتعليم وكانت وظيفته مدير للعلاقات العامة بالتربية والتعليم. اشتغل فى عديد من المسرحيات منها "حرم جناب الوزير"، "اربع مواقف مجنونة"، "مخالفة يا هانم"، "الحلم يدخل القرية"،"جبلاية القرود"، "طبق سلطة". والمسلسلات التلفزيونية ، بعض فوازير "عم فؤاد" مع فؤاد المهندس. «شوف يا خواجة، وانا فى اخر رحلة ليا فى الاسكيمو، كنت لابس الجلابية الدبلان المخططة بتاعة اخويا شلبي، ومقيّل تحت شجرة جيلاتي! بيني وبينك انا نمت وانا فاتح بقّي علشان اول ما حتة جيلاتي تستوي، تقع فى بقّي على طول، بس لجل البخت الاسود، تعبان شاف بقي مفتوح افتكره جحر راح داخل فيه »! ايه خرب المعيز دي؟ في حد في الدنيا بيحارب معيز!!